paragraph_text: Isla de la Juventud (španj. Otok mladosti) je najveći otok koji pripada državi Kubi osim samog otoka Kube. Ima status posebne općine, a ne pokrajine. Najveći je otok u Otočju Canarreos (Canarreos Archipelago) u kojem je osim Otoka mladosti još 671 manji otok. Otkrio ga je Kristofor Kolumbo. Do 1978. se je zvao Isla de Pinos (Otok borova). Kasnije je zbog ideoloških razloga nazvan Otok mladosti.